रेहला (पलामू) :- विश्रामपुर नगर परिषद अंतर्गत वार्ड 2 के रकसाहा गांव में महालक्ष्मी पूजा को ले बुधवार को जल यात्रा निकाली गई. जिसमें स्थानीय महिला,पुरुष सहित बच्चे बुड्ढों ने बढ़ चढ़ कर भाग लिया.सभी की ओर से भगवान के नाम की उदघोष के साथ देवी मंदिर प्रांगण से जल यात्रा निकाली गई.देवी मंदिर प्रांगण से निकली कलश यात्रा चलकर खुटिसोत व कोयल नदी के संगम चेड़ी स्थान के पास गई.जहां वैदिक मंत्रोच्चारण के साथ कलश में जल भरा गया.श्रद्धालु कलश में जल लेकर रकसाहा,सबौना व भोलाटाड़ी गांवो का भ्रमण करते हुये वापस लौटकर देवी मंदिर प्रांगण में कलश को स्थापित किया.मौके पर जल यात्रा में समाजसेवी राजकुमार चौधरी,लक्ष्मी नारायण समिति के अध्यक्ष राजेश्वर चौधरी,उपाध्यक्ष अखिलेश चौधरी,सचिव अजय चौधरी,कोषाध्यक्ष बासुदेव चौधरी,कंचन चौधरी,जयराम चौधरी, मनोज चौधरी,संतोष चौधरी,राजेंद्र चौधरी,अमेरिका चौधरी, अनिल चौधरी,पप्पू चौधरी,सकेंद्र चौधरी,अमरदेव चौधरी,रवि चौधरी,विकास चौधरी सहित सैकड़ों लोग शामिल थे.